b'\n_START_ARTICLE_\nRobin (TV serija)\n_START_SECTION_\nOsebe\n_START_PARAGRAPH_\nRobin je protagonist, ki \xc5\xbeivi v slabo vzdr\xc5\xbeevanem stanovanju in prejema socialno podporo. Benjamin je Robinov najbolj\xc5\xa1i prijatelj. Zelo veliko pije. Zase pravi, da je\xc2\xa0\xc2\xbbcheegro\xc2\xab; sin Kitajca in temnopolte matere.\n_START_SECTION_\nZgodba\n_START_PARAGRAPH_\nRobinovih 30 epizod je osredoto\xc4\x8denih na nominalnega, nezaposlenega \xc5\xa0vedskega samskega mo\xc5\xbea v zgodnjih dvajsetih in na njegovega najbolj\xc5\xa1ega prijatelja Benjamina. \xc4\x8ceprav se zdi, da v svojem \xc5\xbeivljenju ne po\xc4\x8dneta ni\xc4\x8d konstruktivnega, sta v resnici ve\xc4\x8dkrat vklju\xc4\x8dena v nezgode, katerim sledi nekoliko nesmiseln konec. Epizode se sicer vsebinsko ne povezujejo. Prijatelja (pogosto tudi Robin sam) imata pogosto te\xc5\xbeave z zakonom, saj se sre\xc4\x8dujeta s pijanci, ljudmi, ki se obna\xc5\xa1ajo neprimerno in ostalimi nenavadnimi osebami.\n_START_SECTION_\nVpliv risanke na javnost\n_START_PARAGRAPH_\nBritanska glasbena skupina Radiohead je videla serijo na Channel 4 in prosila Magnusa Carlssona, naj ustvari video za njihovo pesem Paranoid Android, v katerem bo Robin. Carlsson je sprejel idejo, se zaklenil v svojo pisarno, skozi okno strmel v most in znova in znova poslu\xc5\xa1al omenjeno pesem. V video se za kratek \xc4\x8das pojavijo tudi \xc4\x8dlani skupine Radiohead. Sedijo za mizo in opazujejo mo\xc5\xbea, ki ple\xc5\xa1e na njej, na trebuhu pa ima \xc5\xa1e eno glavo. Leta 2006 je Carlsson naredil \xc5\xa1e video za plesalce Daddy DJ, ki so bili prav tako Robinovi obo\xc5\xbeevalci. Tokrat video prikazuje mo\xc5\xbea, ki dela kot DJ. Njegov sin ga spremlja po via webcameri, preden o\xc4\x8de sklene dogovor za snemanje plo\xc5\xa1\xc4\x8de.\n_START_SECTION_\nLisa\n_START_PARAGRAPH_\nPo Robinu je Carlsson ustvaril podobno serijo, imenovano Lisa. Glavna oseba je bilo mlado dekle iz tipi\xc4\x8dne dru\xc5\xbeine. Podobno kot Robin je tudi ona \xc5\xbeivela v stanovanju in pripovedovala o sebi. Lisa je bila ustvarjena bolj premi\xc5\xa1ljeno, namenjena je bila \xc5\xa1ir\xc5\xa1emu krogu gledalcev, zato so jo pogosto predvajali tudi med otro\xc5\xa1kimi risankami.'